
A marketingmix és a motiváció hatása az organikus élelmiszerek vásárlási szándékára

Napjainkban az organikus élelmiszerek piaca exponenciálisan növekedik és egyre több kutató
és agrárvállalkozó figyelmét ragadja meg ennek az iparágnak a vizsgálata. Ebben a
növekedésben viszont Románia nem rendelkezik vezető szereppel, mivel a biotermékek
részaránya a teljes mezőgazdasági területből nemzeti szinten Romániában mindössze 2%
(Radulescu és társai, 2021)1
. Ez a lemaradás azt feltételezi, hogy a romániai fogyasztók
korlátokba ütköznek az organikus élelmiszerek vásárlási szándékát illetően. A kutatás célja
feltérképezni azokat az aspektusokat, amelyek segítenek megérteni a romániai vásárlók
döntéseit az organikus élelmiszerekkel kapcsolatosan. Ezeknek a tényezőknek a megismerése
segíthet Romániát felzárkóztatni az őt megelőző országokhoz.
Ez a tanulmány a TPB modell segítségével vizsgálja a motiváció (egészségtudatosság,
társadalmi felelősségvállalás) és a marketingmix (termékjellemzők, ár, disztribúció,
kommunikáció) tényezők hatásait, mint a romániai fogyasztók bioélelmiszer-vásárlási
szándékának mozgatórugóit. A TPB modellből származó attitűd és szubjetív norma kapcsolata a vásárlási szándékkal is vizsgálatra kerül. A korábbi tanulmányok alapján a kutatási
módszertant tekintve kvantitatív kérdőíves kutatás lesz alkalmazva.
Az eredmények azt fogják mutatni, hogy a pszichológiai, motivációs tényezők és a
marketingmix elemei milyen mértékben befolyásolják a fogyasztók vásárlási szándékát az
organikus élelmiszerekhez. Továbbá a kutatási eredmények reflektálni fognak arra, hogy a
romániai fogyasztók bioélelmiszerek vásárlási szándékát pozitívan vagy negatívan
befolyásolja az attitűd és a szubjektív norma.
E tanulmány eredményei fontos hozzájárulást fognak nyújtani a marketingkutatók,
szakemberek és agrárvállalkozók számára, különösen a bioélelmiszer-fogyasztás javítása
érdekében a feltörekvő romániai piac fogyasztóinak kontextusában.
 
1Radulescu, V., Cetina, I., Cruceru, A. F., & Goldbach, D. (2021). Consumers’ attitude and intention towards
organic fruits and vegetables: Empirical study on romanian consumers. Sustainability (Switzerland), 13(16).
https://doi.org/10.3390/su13169440



